Projekts

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

### Rīgā Nr. 2011.gada \_\_\_\_\_\_\_\_

.§

**Par informatīvo ziņojumu „Par 2011.gada sešu un deviņu mēnešu laikā Valsts ieņēmumu dienesta administrējošo darbību rezultātā būtiski uzlaboto nodokļu iekasēšanu, īstenojot pasākumu plānu ēnu ekonomikas apkarošanai un godīgas konkurences veicināšanai un prognozētajiem uzlabojumiem līdz 2011.gada beigām”**

1. Pieņemt zināšanai Finanšu ministrijas iesniegto informatīvo ziņojumu par 2011.gada sešu un deviņu mēnešu laikā Valsts ieņēmumu dienesta administrējošo darbību rezultātā būtiski uzlaboto nodokļu iekasēšanu, īstenojot pasākumu plānu ēnu ekonomikas apkarošanai un godīgas konkurences veicināšanai un prognozētajiem uzlabojumiem līdz 2011.gada beigām.
2. Finanšu ministram normatīvajos aktos noteiktajā kārtībā informēt Saeimu par nepieciešamību palielināt apropriāciju budžeta programmā 33.00.00 „Valsts ieņēmumu un muitas politikas nodrošināšana” 2 270 815 latu apmērā un, ja Saeimas Budžeta un finanšu (nodokļu) komisija piekrīt apropriācijas palielināšanai, palielināt likumā „Par valsts budžetu 2011.gadam” noteikto apropriāciju budžeta programmā 33.00.00 „Valsts ieņēmumu un muitas politikas nodrošināšana”, lai motivētu Valsts ieņēmumu dienesta amatpersonas (darbiniekus) par ieguldījumu nodokļu iekasēšanas un darbības izpildes rādītāju uzlabošanā un muitas politikas īstenošanā, kas sekmējusi ēnu ekonomikas mazināšanos un veicinājusi godīgu konkurenci.
3. Ja Saeimas Budžeta un finanšu (nodokļu) komisija neiebilst pret apropriācijas palielināšanu, Finanšu ministrijai palielināt budžeta programmā 33.00.00 „Valsts ieņēmumu un muitas politikas nodrošināšana” 2011.gadam vispārējā kārtībā sadalāmo dotāciju no vispārējiem ieņēmumiem 2 270 815 latu apmērā, izdevumus atlīdzībai 2 270 815 latu apmērā (tajā skaitā atalgojumam 1 829 974 latu apmērā).
4. Finanšu ministrijai informēt Starptautisko Valūtas fondu un Eiropas Komisiju par apropriācijas palielināšanu.
5. Finanšu ministrijai līdz 2011.gada 15.novembrim iesniegt Ministru kabinetā informatīvo ziņojumu par Valsts ieņēmumu dienesta kontroles kapacitātes palielināšanas stratēģiju, norādot šī mērķa sasniegšanai nepieciešamos resursus.

Ministru prezidents V. Dombrovskis

Valsts kancelejas direktore E. Dreimane

Finanšu ministrs A. Vilks

13.10.2011. 16:15

283

Juris Gaiķis

67028907; Juris.Gaikis@vid.gov.lv